Bosna i Hercegovina

Federacija Bosne i Hercegovine

Županija Posavska

Ministarstvo pravosuđa i uprave

Broj: 03-45-152/21

Odžak, 30.04.2021. godine

 U skladu s člancima 9.-11. Pravilnika o vrsti i uvijetima za izvršenje sankcije rada za opće dobro na slobodi („Narodne novine Županije Posavske“ broj: 8/16) Ministarstvo pravosuđa i uprave Županije Posavske objavljuje

J A V N I P O Z I V

 POSLODAVCIMA ZA ZAKLJUČENJE UGOVORA ZA RAD ZA OPĆE DOBRO NA SLOBODI U ŽUPANIJI POSAVSKOJ

I

*Predmet javnog poziva*

Predmet Javnog poziva je prikupljanje prijava zainteresiranih poslodavaca za zaključenje ugovora za rad za opće dobro na slobodi u Županiji Posavskoj.

*Pravo sudjelovanja*

Rad za opće dobro na slobodi može se obavljati u tijelima Županije Posavske, državnim tijelima, ustanovama i drugim pravnim osobama (u daljnjem tekstu: poslodavac), koje obavljaju djelatnost u okviru koje se može ostvariti opća svrha kažnjavanja izvršenja kazneno-pravnih sankcija i posebna svrha izvršenja rada za opće dobro na slobodi, kao alternativne kaznene sankcije.

*Djelatnost poslodavca*

Djelatnost poslodavca treba biti humanitarna, ekološka, komunalna, uslužna, kao i svaka druga djelatnost za koju Ministarstvo smatra da se istom može postići svrha izvršenja navedene kaznene sankcije.

*Poslovi poslodavca*

Poslovi na kojima se obavlja rad za opće dobro na slobodi u državnim tijelima mogu biti:

• administrativno-tehnički,

• operativno-tehnički i

• pomoćni poslovi.

*Poslovi na kojima se obavlja rad za opće dobro na slobodi u ustanovama*

Pomoćni i administrativno - tehnički poslovi u javnim ustanovama čiji je utemeljitelj Županija, općina ili u ustanovama kojima su navedena tijela povjerila javne ovlasti, kao i u drugim ustanovama u oblasti tjelesne kulture, obrazovanja, znanosti, zdravstva, socijalne zaštite i sigurnosti.

*Poslovi na kojima se obavlja rad za opće dobro na slobodi u drugim pravnim osobama*

Poslovi nekvalificiranog do visokokvalificiranog djelatnika, odnosno pomoćni i administrativno – tehnički poslovi u javnim poduzećima čiji su utemeljitelji Županija ili općina, gospodarskim društvima, kao i drugim pravnim osobama ili udrugama.

II

Zainteresirani poslodavci popunjene prijave uz odgovarajući dokaz o ispunjavanju traženih uvjeta javnim pozivom (npr. izvod iz nadležnog registra), mogu dostaviti osobno ili putem pošte na adresu:

**MINISTARSTVO PRAVOSUĐA I UPRAVE ŽUPANIJE POSAVSKE**

**GLAVNI TRG B.B.**

**76290 ODŽAK**

Prijave na javni poziv podnose se u roku od 15 dana od dana objave.

Nepotpune i neblagovremene prijave neće biti uzete u razmatranje.

III

Po zaključenju javnog poziva, Ministarstvo pravosuđa i uprave Županije Posavske sklopit će ugovor s poslodavcima koji obavljaju djelatnost u okviru koje se može ostvariti opća svrha kažnjavanja izvršenja kazneno-pravnih sankcija i posebna svrha izvršenja rada za opće dobro na slobodi.

 Ministar

 Pero Radić